Η αλυσίδα καταστημάτων καφεστίασης Mikel Coffee Company μετά την πρωινή επίθεση που δέχθηκε από την ομάδα "Ρουβίκωνας" τόσο στα γραφεία της όσο και στο κατάστημά της στο Αιγάλεω (συστεγάζονται), σε ανακοίνωσή της, εκφράζει την στήριξη της στους εργαζόμενους και τους πελάτες του καταστήματος, που αντέδρασαν με υπευθυνότητα και ψυχραιμία, με αποτέλεσμα αφενός να μην επεκταθεί το αρνητικό κλίμα που δημιουργήθηκε και αφετέρου να μην υπάρξουν τραυματισμοί.

Η ομάδα "Ρουβίκωνας" σήμερα το πρωί εισέβαλε στην κεντρική είσοδο του καταστήματος της εν λόγω εταιρείας στο Αιγάλεω και όχι στα υπερκείμενα κεντρικά γραφεία της, επιφέροντας μόνο υλικές ζημιές, χωρίς να υπάρξει τραυματισμός εργαζόμενου ή πελάτη.

Τέλος, η εταιρεία Mikel Coffee Company με στην ανακοίνωσή της εκφράζει δημόσια τις ευχαριστίες της προς τις αρμόδιες κρατικές αρχές για την άμεση παρέμβασή τους.